पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा जिला बटाला की ओर से जिला प्रधान राकेश भाटिया की अध्यक्षता में एसडीएम कार्यालय के समक्ष धरना लगाकर टीएमसी पार्टी के विरुद्ध नारेबाजी कर रोष प्रदर्शन किया गया। धरने दौरान कोरोना नियमों का पालन किया गया। जिला प्रधान राकेश भाटिया ने कहा कि पश्चिम बंगाल में चुनाव नतीजे आते ही भाजपा कार्यकर्ताओं और वर्करों पर ममता बनर्जी की पार्टी द्वारा हमले करने शुरू कर दिए गए हैं। कई कार्यकर्ताओं को मौत के घाट उतार दिया गया है और कुछ जख्मी हुए हैं, जोकि लोकतंत्र की हत्या है। घटना के विरोध में भाजपा द्वारा सारे देश में धरना प्रदर्शन किया जा रहा है।
लोकतंत्र में हर एक को अपना मत अपनी मर्जी से देने का अधिकार है, लेकिन बंगाल में ममता सरकार ने इस अधिकार पर चोट पहुंचाते हुए भाजपा वर्करों पर हमले करके यह साबित कर दिया है कि बंगाल में उनके लिए कोई भी लॉ एंड ऑर्डर नहीं है। धरने में भूषण बजाज, शक्ति शर्मा, भारत भूषण लूथरा, राज कुमार, बिट्टू महाजन, भवानी सानन, रोहित सैली, दीपक, अश्वनी, बालकृष्ण आदि शामिल हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn